In nomine sancte et individue Trinitatis. Tam ad presentium quam ad posterorum fidelium memoriam presenti carte mandare curavimus quod ego Wlgrinus, Dei gratia Bituricensis ecclesie humilis minister, consilio et precibus tam clericorum nostrorum quam procerum plurimorum, matrem ecclesiam de Venesimo, que est in honore sancti Petri, cum capella sancti Johannis, et omnia ad eandem ecclesiam pertinentia, in manu Bernardi, prioris Castri novi, ecclesie sancti Benedicti Floriacensis et fratribus ibidem servientibus in perpetuum habendam donamus et concedimus et sigillo nostre auctoritatis corroboramus. Hec autem acta sunt anno ab incarnatione Domini MCXXV, sedente Honorio papa, regnante Ludovico rege. S. Wlgrini, archiepiscopi. S. Gaufridi, precentoris. S. Ugonis, archidiaconi. S. Ugonis, archipresbyteri. S. Cadurci, canonici. S. Giraudi, cantoris beati Austregisili. S. Bardini, canonici sancti Ursini. S. Odonis, clerici nostri. S. Joannis, capellani nostri. S. Raimundi, canonici sancti Ambrosii.